wannaphong/clean_thaiwikipedia huggingface dataset:
# วังยะหริ่ง
วังยะหริ่ง เป็นวังของพระยาพิพิธเสนามาตยาธิบดีศรีสงคราม (นิโวะ) เจ้าเมืองยะหริ่ง ในสมัยการปกครองแบบเจ็ดหัวเมืองประเทศราช ตั้งอยู่หมู่ที่ 1 ตำบลยามู อำเภอยะหริ่ง จังหวัดปัตตานี

 ประวัติ 
วังยะหริ่งสร้างโดยพระยาพิพิธเสนามาตยาธิบดีศรีสงคราม (นิโวะ) ซึ่งเป็นเจ้าเมืองยะหริ่งคนที่7และเป็นเจ้าเมืองยะหริ่งคนสุดท้ายก่อนมีการปฏิรูปการปกครองเป็นมณฑลเทศาภิบาล ตัววังสร้างเมื่อปี พ.ศ. 2438ภูมิหลังวังยะหริ่ง (PDF).P.62-68. ในปลายรัชสมัยของรัชกาลที่ 5 ซึ่งได้สร้างเป็นที่พำนักและใช้เป็นที่ว่าราชการเมือง วังยะหริ่งหลังนี้ได้เป็นมรดกสืบทอดและเป็นที่อยู่อาศัยของทายาทจนถึงรุ่นปัจจุบัน

 สถาปัตยกรรม 
วังยะหริ่งมีสถาปัตยกรรมรูปแบบผสมผสานระหว่าง มลายู จีน ชวา และยุโรป ตัววังสร้างด้วยไม้ตะเคียนทองโดยมีลักษณะครึ่งปูนครึ่งไม้ แบ่งออกเป็น 2 ชั้น ชั้นล่างเป็นปูน ชั้นบนเป็นไม้ ชั้นบนจะเป็นที่ทำการของเจ้าเมืองเช่น ตัดสินคดีความและรับแขกบ้านแขกเมืองวังยะหริ่ง โดยเจ้าเมืองและบุตรธิดาจะพำนักอยู่ชั้นบน ส่วนชั้นล่างจะเป็นที่พำนักของเครือญาติ และที่อยู่ของบริวาร โดยตัววังจะสร้างเป็นรูปตัวยู (U) ซึ่งมีลักษณะเด่นคือ บันไดโค้งแบบยุโรป มีช่องแสงประดับด้วยกระจกสีเขียว แดงและน้ำเงิน โดยช่องระบายอากาศ และหน้าจั่วทำด้วยไม้ ฉลุเป็นลวดลายพรรณพฤกษา ตามแบบศิลปะชวาผสมผสานศิลปะแบบตะวันตก

 วังยะหริ่งหลังอื่น 
ในสมัยดาตูยามู ได้สร้างวังขึ้นแถวบ้านยือริง ตำบลตันหยงดาลอ อำเภอยะหริ่ง จังหวัดปัตตานี (ก่อนตกเป็นประเทศราชของสยาม)
พระยายะหริ่ง (นิยูโซฟ) ได้สร้างวังขึ้นที่ตำบลบ้านยามู ริมลำน้ำเมืองยิริงฟากทิศใต้ และในสมัยพระยายะหริ่ง (นิตีมุง) ได้ว่าราชการอยู่ที่วังของพระยายะหริ่ง (นิยูโซฟ) ผู้เป็นบิดา
พระยาพิบูลเสนานุกิจพิชิตเชษฐภักดี (นิเมาะ) ได้สร้างวังหลังใหม่ ห่างจากวังของพระยายะหริ่ง(นิตีมุง) ลงไปทางทิศใต้ประมาณหกเส้นเศษ
พระยาพิพิธเสนามาตยาธิบดีศรีสงคราม (นิโวะ) ได้สร้างวัง อยู่หมู่ที่ 1 ตำบลยามู อำเภอยะหริ่ง จังหวัดปัตตานี (วังยะหริ่งหลังปัจจุบัน)
# โกโกเซ็นไต โบเคนเจอร์ VS ซูเปอร์เซ็นไต
โกโกเซ็นไต โบเคนเจอร์ VS ซูเปอร์เซ็นไต  เป็นออริจินอลวิดีโอจาก ขบวนการนักผจญภัย โบเคนเจอร์ วางจำหน่ายและเผยแพร่เมื่อวันที่ 9 มีนาคม ค.ศ. 2007 ความยาว 47 นาที

 ภาพรวม 
ผลงานเรื่องที่ 13 ของ ซูเปอร์เซ็นไต วีซินีม่า และเป็นหนึ่งในผลงานครบรอบผลงาน 30 เรื่องของละครโทรทัศน์ชุดซูเปอร์เซ็นไต โดยเรื่องนี้ได้นำตัวละครจากซีรีส์ซูเปอร์เซ็นไตในอดีตเช่นเเดียวกับ ขบวนการสรรพสัตว์ กาโอเรนเจอร์ VS ซูเปอร์เซ็นไต นอกจากนี้ได้มีตัวละครเฉพาะเรื่องนี้นั่นก็คือ อากะเรด

 เนื้อเรื่อง 

 ตัวละคร 
 ซูเปอร์เซ็นไตและศัตรูในอดีต 
โนโนะ นานามิ (野乃 七海) / เฮอร์ริเคนบลู (ハリケンブルー)
สมาชิกของขบวนการนินจาวายุ เฮอร์ริเคนเจอร์ ปัจจุบันเธอได้เป็นนักร้องที่มีชื่อเสียงโด่งดัง ทำให้เธอไม่มีเวลาทำภารกิจปกป้องโลก แต่เธอไม่เคยลืมหน้าที่ในการปกป้องโลก และยังพกเฮอร์ริเคนไจโร ตลอดเวลา
อาสึกะ (アスカ) / อาบะเรแบล็ค (アバレブラック)
สมาชิกของขบวนการนักรบไดโนเสาร์ อาบะเรนเจอร์ ปัจจุบันอาศัยที่ไดโนเอิร์ธและยังคงใช้ชีวิตเรียบง่ายเช่นเดิม
ไอระ เท็คคัง (姶良鉄幹) / เดกะเบรก (デカブレイク)
สมาชิกของขบวนการมือปราบผู้พิทักษ์ เดกะเรนเจอร์ ปัจจุบันได้เป็นนายตำรวจประจำการสาขาโลกถาวร
โอซุ ซึบาสะ (小津 翼) / มาจิเยลโล่ (マジイエロー)
สมาชิกของขบวนการเวทมนตร์ มาจิเรนเจอร์ ปัจจุบันได้เป็นนักมวยสากลตามความฝันของเขา
ฮิคารุ (ヒカル) / มาจิไชน์ (マジシャイン)
สมาชิกของขบวนการเวทมนตร์ มาจิเรนเจอร์ ถูกโครนอสจับตัวไปตั้งแต่แรก
ขุนพลหมายเลข 1 ฟราบิโจะ (壱の槍・フラビージョ)
ซึเอะซึเอะ (ツエツエ)
นักบวชจอมเวท เมมี่ (魔導神官メーミィ)

 ตัวละครเฉพาะในเรื่อง  
อากะเรด (アカレッド)
ให้เสียงโดย ฟุรุยะ โทรุ (古谷徹)
จิตวิญญาณแห่งนักรบสีแดง ผู้เป็นตัวแทนจิตวิญญาณของเหล่านักรบสีแดงทั้ง 30 คน ปรากฏตัวต่อหน้าโบเคนซิลเวอร์เพื่อบอกสารถึงการมาของโครนอส และนำสมุดรายชื่อซูเปอร์เซ็นไต เพื่อตามหานักรบรุ่นพี่เพื่อมาต่อกรกับศัตรูพิเศษ
สามารถเปลี่ยนร่างเป็นนักรบสีแดง โดยการพูดว่า จุติโซล! (ソウル降臨!) ตามด้วยชื่อนักรบสีแดง และยังสามารถนำอาวุธ, ท่าไม้ตาย ของนักรบสีแดง มาใช้ได้ รวมไปถึงสามารถถ่ายโอนพลังไปให้นักรบสีแดงคนอื่น ๆ ได้
เทพปีศาจแห่งกาลเวลา โครนอส (時の魔神クロノス)
เทพปีศาจแห่งกาลเวลา มีอาวุธคือโล่รูปนาฬิกาและไม้เลื้อยจากหน้าอก และยังใช้เวทมนตร์เอ็กไซโซตี้ส์ ซึ่งดักจับเป้าหมายในอีกมิติหนึ่งด้วยใบไม้ที่ตายแล้วซึ่งเกิดจากการหมุนเข็มนาฬิกาในร่างกายในทิศทางทวนเข็มนาฬิกา เป็นผู้ที่ร่วมมือกับกาจะในการใช้กอร์ดอมเอนจินไปชุบชีวิตศัตรูของซูเปอร์เซ็นไตในอดีตประกอบไปด้วย เมมี่, ซึเอะซึเอะ และ ฟราบิโจะ

 พลังการต่อสู้ 
เบิร์นนิ่งเลเจนด์ไดวอยเจอร์ (バーニングレジェンドダイボイジャー)
เกิดจากพลังเจตจำนงของซูเปอร์เซ็นไตทั้ง 6 ประกอบไปด้วย ความหวัง จากโบเคนซิลเวอร์, ความรัก จากมาจิไซน์, ความกล้าหาญ จากมาจิเยลโล่, คุณธรรม จากเดกะเบรก, ความชื่นชม จากอาบะเรแบล็ค และ มิตรภาพ จากเฮอร์ริเคนบลู ส่งผ่านไปยังอากะเรด และมอบพลังให้ไดวอยเจอร์ ทำให้เพิ่มชิ้นส่วนขึ้นมา สามารถทนต่อการโจมตีของโครโน รวมถึงสามรถหลบหลีกการโจมตีขั้นรุนแรงได้ นอกจากนี้ พลังในการบินเพิ่มสูงขึ้น ลบจุดอ่อนด้านการบินของไดวอยเจอร์ที่ไม่สามารถบินได้ 
ท่าไม้ตายคือ ดับเบิ้ลไฟเยอร์พันซ์ (ダブルファイヤーパンチ) และ 30th ซูเปอร์เซ็นไตโซล
# วอลเลย์บอลหญิงชิงแชมป์แอฟริกา 2023
วอลเลย์บอลหญิงชิงแชมป์แอฟริกา 2023  เป็นการแข่งขันครั้งที่ 21 ของวอลเลย์บอลหญิงชิงแชมป์แอฟริกา จัดขึ้นโดยสมาพันธ์วอลเลย์บอลแอฟริกา ซึ่งมีกำหนดจัดขึ้นที่ยาอุนเด ประเทศแคเมอรูน ระหว่างวันที่ 16–24 สิงหาคม ค.ศ. 2023 โดยสามอันดับแรกจะผ่านการคัดเลือกเข้าแข่งขันวอลเลย์บอลหญิงชิงแชมป์โลก 2025 ในฐานะตัวแทนทวีปแอฟริกา

 การแบ่งกลุ่ม 
ผลการจับสลากการแบ่งกลุ่มได้รับการประกาศเมื่อวันที่ 16 สิงหาคม ค.ศ. 2023
กลุ่มเอกลุ่มบี

 รอบแบ่งกลุ่ม 
เวลาในตารางการแข่งขันเป็นเวลาท้องถิ่น (UTC+01:00)

 ผ่านเข้าสู่รอบก่อนรองชนะเลิศ ผ่านเข้าสู่รอบจัดอันดับ 9–12

กลุ่มเอ

|}

กลุ่มบี

|}

 รอบสุดท้าย 
เวลาในตารางการแข่งขันเป็นเวลาท้องถิ่น (UTC+01:00)
 รอบจัดอันดับ 9–12 

 รอบจัดอันดับ 9–12 

 รอบชิงอันดับที่ 11 

 รอบชิงอันดับที่ 9 

 รอบ 8 ทีมสุดท้าย 

 รอบก่อนรองชนะเลิศ 

 รอบจัดอันดับ 5–8 

 รอบรองชนะเลิศ 

 รอบชิงอันดับที่ 7 

 รอบชิงอันดับที่ 5 

 รอบชิงอันดับที่ 3 

 รอบชิงชนะเลิศ 

 อันดับการแข่งขัน 

ทีมอันดับ456789101112
 ผ่านการคัดเลือกเข้าแข่งขันวอลเลย์บอลชิงแชมป์โลก 2025
# วังสายบุรี
ประวัติ 
วังสายบุรี สร้างโดยสถาปนิกชาวชวา และชาวท้องถิ่น เมื่อปี พ.ศ.2428กรมศิลปกร วังสายบุรี วังนั้นได้สร้างในสมัย เต็งกูอับดุลมุฏฏอเล็บ ขณะดำรงบรรดาศักดิ์เป็นพระวิเศษวังษา ผู้ช่วยราชการเมืองสายบุรี ต่อมาได้รับการแต่งตั้งเป็นพระยาสุริยสุนทรบวรภักดี ศรีมหารายา มัตตาอับดุลวิบูลย์ขอบเขตประเทศมลายูวิเศษวังษา เจ้าเมืองสายบุรีคนสุดท้าย ตรงกับรัชสมัยในรัชกาลที่ 5  

 สถาปัตยกรรม 
ลักษณะรูปทรงของวังสายบุรี เป็นอาคารไม้ตะเคียนทั้งหลังมี 2 ชั้น หลังคาทรงปั้นหยา ได้รับอิทธิพลมาจากศิลปกรรมของชวา ตัววังเดิมจะมีลักษณะเป็นตัวยู (U) ตอนหลังได้รื้อออก ปัจจุบันจึงมีลักษณะเป็นรูปตัวแอล (L) ลักษณะเด่นของวังสายบุรี คือพื้นไม้ทำด้วยไม้ตะเคียนปูพื้นเป็นเส้นทแยงมุม มีแกนกลางตีเน้นเป็นฟันปลา ทั้งชั้นบนและชั้นล่าง สำหรับช่องระบายอากาศ นิยมฉลุไม้ เป็นลวดลายพรรณพฤกษาตามแบบศิลปะชวา นอกจากนี้เชิงชายตกแต่งโดยใช้ทองเหลืองวังเจ้าเมืองสายบุรี

 วังสายบุรีหลังอื่น 
พระยาสายบุรี (หนิดะ) ตั้งวังอยู่ที่ตำบลบ้านยี่งอ ริมแดนต่อพรมแดนเมืองระแงะ ทางประมาณ 400 ผันเศษ (ไม่มีตัววังหลงเหลือ) 
พระยาสุริยสุนทรบวรภักดี ศรีมหารายา มัตตาอับดุลวิบูลย์ขอบเขตประเทศมลายูวิเศษวังษา (หนิแปะ) ได้ย้ายเมืองและตั้งวังอยู่ที่ สลินดงบายู ต.ตะลุบัน อ.สายบุรี (ไม่มีตัววังหลงเหลือ)
พระยาสุริยสุนทรบวรภักดี (เต็งกูอับดุลมุฏฏอเล็บ)|พระยาสุริยสุนทรบวรภักดี ศรีมหารายา มัตตาอับดุลวิบูลย์ขอบเขตประเทศมลายูวิเศษวังษา (หนิวิตำนาเซร์ หรือ เต็งกูอับดุลมุฏฏอเล็บ) ตั้งวังอยู่เลขที่ 34 ถนนกลาพอ ตำบลตะลุบัน อำเภอสายบุรี จังหวัดปัตตานีปัจจุบัน 
วังพิพิธภักดี ตั้งอยู่ตำบลตะลุบัน อำเภออำเภอสายบุรี จังหวัดปัตตานี
# นวทุรคา
นวทุรคา  เป็นอวตารเก้าปางของพระทุรคาในศาสนาฮินดู เป็นที่นิยมบูชาเป็นพิเศษในเทศกาลนวราตรีและทุรคาบูชา โดยส่วนใหญ่นิยมถือว่านวทุรคารวมกันเป็นเทวีองค์เดียว โดยเฉพาะในคติของลัทธิศักติและลัทธิไศวะ 

ตามปรัมปราวิทยาฮินดูเชื่อว่าเก้าปางอวตารคือพระทุรคาทั้งเก้าระยะในระหว่างการรบกับเจ้าแห่งอสูร มหิษาสูร และวันที่สิบจะฉลองเป็นวันวิชัยทัศมี ("วันแห่งชัยชนะ") การเฉลิมฉลองนี้ถือเป็นเทศกาลที่สำคัญที่สุดเทศกาลหนึ่งของชาวฮินดู

 ปางอวตาร 

 อวตารหลัก 
ที่ภาพนามวาหนะวรรณะมนตร์รูป1.frameless|173x173pxนนทิ (วัว)พระปารวตีครั้นเยาว์วัยโดยมีรูปหลักเป็นพระทุรคาॐ देवी शैलपुत्र्यै नमःโอํ เทวี ไศลปุตฺรฺไย นมะบนแขนขาทรงเครื่องประดับชิ้นเบา พัสตราภรณ์สีแดงและชมพู มือหนึ่งทรงตรีศูล อีกมือหนึ่งทรงดอกบัว ประทับบนวัวสีขาว2.frameless|158x158pxไม่มี พระทุรคาขณะถือพรตॐ देवी ब्रह्मचारिण्यै नम:
โอํ เทวี พฺรหฺมจาริณฺไย นมะเทวีในรูปนักพรตสตรี ประดับกายด้วยเม็ดรุทรักษ์และดอกไม้แห้ง มือหนึ่งทรงประคำ อีกมือหนึ่งทรงหม้อน้ำ3.frameless|157x157pxเสือพระทุรคาในปางศักติॐ देवी चंद्रघण्टायै नम:
โอํ เทวี จํทฺรฆณฺฏาไย นมะมีสิบมือ ในจำนวนนี้เก้ามือทรงตรีศูล, คฑา, คันธนู, ธนู, บัว, ดาบ, ระฆัง, หม้อน้ำ อีกมือหนึ่งแสดงมุทราโปรดสาธุชน ประทับนั่งบนเสือดุร้าย4.frameless|154x154pxพระทุรคาในปางมหาศักติॐ ऐं ह्रीं क्लीं कूष्मांडायै नम:
โอํ ไอํ หฺรีํ กฺลีํ กูษฺมําฑาไย นมะมีแปดมือ ในจำนวนนี้หกมือทรงจักร, คฑา, บัว, คันธนูกับธนู, ดาบ, ประคำ อีกสองมือทรงหม้อน้ำผึ้งกับหม้อน้ำ ประทับบนหลังสิงโต5.frameless|164x164pxสิงโตพระทุรคาในปางมารดาॐ देवी स्कन्दमातायै नम:
โอํ เทวี สฺกนฺทมาตาไย นมะมีสี่มือ สองมือทรงดอกบัว, มือที่สามทรงอุ้มบุตร ซึ่งคือพระขันธกุมารหกเศียรในปางเยาว์วัยประทับบนตัก มือที่สี่แสดงมุทราช่วยเหลือสาธุชน ประทับนั่งบนหลังสิงโต6.frameless|168x168pxพระทุรคาในปางออกรบॐ देवी कात्यायन्यै नम:
โอํ เทวี กาตฺยายนฺไย นมะบนแขนขาทรงเครื่องประดับหนัก พัสตราภรณ์เป็นเสื้อคลุมชั้นนอกสีเขียวและชมพู มีสี่มือ ทรงดาบ, โล่, บัว และตรีศูล ประทับบนสิงโตที่น่าเกรงขาม7.frameless|163x163pxลาพระทุรคาในปางทำลายล้างॐ देवी कालरात्र्यै नम:
โอํ เทวี กาลราตฺรฺไย นมะมีสามเนตรสีแดงก่ำ เกศายุ่งเป็นกระเซิง คล้องศอด้วยมาลัยกะโหลกซึ่งส่องแสงประดุจฟ้าผ่า สี่มือทรงตรีศูล, ดาบโค้งคมด้านเดียว (scimitar), วัชระ และถ้วย ประทับนั่งด้านหลังลา8.frameless|172x172pxวัวพระทุรคาในปางแห่งการรื้อฟื้นॐ देवी महागौर्यै नम:
โอํ เทวี มหาเคารฺไย นมะมีสี่มือ สามมือทรงตรีศูล, กลองเล็ก และบัวชมพู อีกมือหนึ่งแสดงมุทราให้ความคุ้มครองแก่สาธุชน ประทับบนวัวสีขาว9.frameless|176x176pxบัวพระทุรคาในปางแห่งการเข้าสู่รูปยิ่งใหญ่สูงสุดในฐานะมหาศักติॐ ऐं ह्रीं क्लीं सिद्धिदात्यै नम:
โอํ ไอํ หฺรีํ กฺลีํ สิทฺธิทาตฺไย นม:มีสี่มือ ทรงจักร, หอยสังข์, บัวชมพู และคฑา ประทับนั่งบนดอกบัวที่บานเต็มที่

 ปางอื่น ๆ 
ในบางธรรมเนียมและบางคัมภีร์ของฮินดู อาจมีนวทุรคาในปางที่ต่างกันไป เช่นในอัคนีปุราณะ ซึ่งระบุนามไว้ดังนี้
 รุทรจันทา (Rudrachanda)
 ประจันทา (Prachanda)
 จันโทครา (Chandogra)
 จันทนายิกา (Chandanayika)
 จันทา (Chanda)
 จันทาวตี (Chandavati)
 จันทรูปา (Chandarupa)
 อติจันทิกา (Atichandika)
 อุครจันทา (Ugrachanda)

ที่กนกทุรคามนเทียรในวิชัยวาฑะ รัฐอานธรประเทศ ยังมีการบูชาพระราชราเชศวรีเก้าปางในฐานะนวทุรคาในเทศกาลนวราตรี

หมายเหตุ
# เลี้ยงเขียน
เลี้ยงเขียน มีชื่อในภาษาจีนกลางว่า เหลียง เฉียน  เป็นขุนนางของรัฐจ๊กก๊กในยุคสามก๊กของจีน เดิมรับราชการในวุยก๊ก ภายหลังแปรพักตร์มาเข้าด้วยจ๊กก๊กแล้วได้เป็นขุนนางตำแหน่งจางวางวังจักรพรรดินีในราชสำนักจ๊กก๊ก(梁虔大長秋) จดหมายเหตุสามก๊ก เล่มที่ 44.

 ประวัติ 
เลี้ยงเขียนเริ่มรับราชการในตำแหน่งหัวหน้าอาลักษณ์ (主記 จู่จี้) ในที่ว่าการของเมืองเทียนซุย (天水郡 เทียนฉุ่ยจฺวิ้น; ปัจจุบันอยู่บริเวณนครเทียนฉุ่ย มณฑลกานซู่) ของรัฐวุยก๊กในยุคสามก๊ก

ในปี ค.ศ. 228 จูกัดเหลียงอัครมหาเสนาบดีและผู้สำเร็จราชการแห่งจ๊กก๊กที่เป็นรัฐอริของวุยก๊กได้เปิดการทัพบุกวุยก๊กครั้งแรก โดยเข้ายึดเขากิสาน (祁山 ฉีซาน; พื้นที่ภูเขาโดยรอบบริเวณที่เป็นอำเภอหลี่ มณฑลกานซู่ในปัจจุบัน) เวลานั้นเลี้ยงเขียนพร้อมด้วยเพื่อนร่วมราชการได้แก่เกียงอุย เลี้ยงซี (梁緒 เหลียง ซฺวี่) อินเชียง (尹賞 อิ๋น ฉ่าง) และคนอื่น ๆ กำลังอยู่ในระหว่างการเดินทางตรวจราชการกับม้าจุ้น (馬遵 หม่า จุน) เจ้าเมืองเทียนซุย ม้าจุ้นทราบข่าวการบุกของจ๊กก๊กและได้ยินว่าหลายอำเภอในเมืองเทียนซุยแปรพักตร์ไปเข้าด้วยข้าศึก ม้าจุ้นจึงระแวงว่าเกียงอุย เลี้ยงเขียน และคนอื่น ๆ กำลังเดินทางเพื่อไปสวามิภักดิ์ต่อจ๊กก๊กด้วย ม้าจุ้นจึงหนีไปในเวลากลางคืนและไปหลบภัยที่อำเภอเซียงเท้ง (上邽縣 ช่างกุยเซี่ยน; ปัจจุบันอยู่ในเขตนครเทียนฉุ่ย มณฑลกานซู่)(建興六年，丞相諸葛亮軍向祁山，時天水太守適出案行，維及功曹梁緒、主簿尹賞、主記梁虔等從行。太守聞蜀軍垂至，而諸縣響應，疑維等皆有異心，於是夜亡保上邽。) จดหมายเหตุสามก๊ก เล่มที่ 44. 

เมื่อเกียงอุย เลี้ยงเขียน และคนอื่น ๆ รู้ว่าม้าจุ้นละทิ้งพวกตนและหนีไปเพียงลำพัง จึงพยายามไล่ตามม้าจุ้นไปแต่ไม่ทัน พวกเขาถูกปฏิเสธไม่ให้เข้าไปในอำเภอเซียงเท้งเมื่อทั้งหมดเดินทางมาถึง เกียงอุยจึงนำทั้งหมดไปยังอำเภอเอ๊กก๋วน (冀縣/兾縣 จี้เซี่ยน; ปัจจุบันคืออำเภอกานกู่ มณฑลกานซู่) แต่ขุนนางผู้รักษาอำเภอเอ๊กก๋วนก็ปฏิเสธไม่ให้พวกเขาเข้ามาเช่นกัน เลี้ยงเขียน เกียงอุย เลี้ยงซี อินเซียง และคนอื่น ๆ เห็นว่าพวกตนไม่มีทางเลือกอื่น จึงเข้าไปสวามิภักดิ์แปรพักตร์เข้าด้วยจ๊กก๊ก(維等覺太守去，追遲，至城門，城門已閉，不納。維等相率還兾，兾亦不入維。維等乃俱詣諸葛亮。) จดหมายเหตุสามก๊ก เล่มที่ 44. ภายหลังทั้งหมดได้รับราชการเป็นขุนนางตำแหน่งสูงในราชสำนักจ๊กก๊ก เลี้ยงเขียนได้ดำรงตำแหน่งเป็นจางวางวังจักรพรรดินี (大長秋 ต้าฉางชิว) เลี้ยงเขียนเสียชีวิตก่อนการล่มสลายของจ๊กก๊กในปี ค.ศ. 263(維昔所俱至蜀，梁緒官至大鴻臚，尹賞執金吾，梁虔大長秋，皆先蜀亡歿。) จดหมายเหตุสามก๊ก เล่มที่ 44.

 ในนิยายสามก๊ก 
ในนวนิยายอิงประวัติศาสตร์เรื่องสามก๊กในศตวรรษที่ 14 เลี้ยงเขียนเป็นน้องชายของเลี้ยงซี ม้าจุ้นให้เลี้ยงเขียนไปรักษาอำเภอเซียงเท้งเพื่อป้องกันการโจมตีของทัพจ๊กก๊ก ภายหลังเลี้ยงซีสวามิภักดิ์ต่อจ๊กก๊กจึงไปเกลี้ยกล่อมให้เลี้ยงเขียนผู้เป็นน้องชายให้มาร่วมเข้าด้วยกับจ๊กก๊ก หลังเลี้ยงซีแปรพักตร์เข้าด้วยจ๊กก๊กได้รับการแต่งตั้งจากจูกัดเหลียงเป็นให้นายอำเภอเซียงเท้ง (上邽令 ช่างกุยลิ่ง)สามก๊ก (ซันกั๋วเหยี่ยนอี้) ตอนที่ 93.
# อินเชียง
อินเชียง หรือ อินซง("ฝ่ายเกียงอุยกลับมาจึงว่าแก่ม้าจุ้นว่า จูล่งเสียทีแก่เราครั้งนี้เห็นจะบอกเนื้อความแก่ขงเบ้ง ๆ เห็นว่าในเมืองเรามิได้มีทหารก็จะรีบยกลอบมาตีเอา จำเราจะแยกทหารออกซุ่มอยู่นอกเมือง ข้าพเจ้าจะอยู่ทิศตวันออก ให้เลี้ยงเขียนกับอินซงคุมทหารซุ่มอยู่ทิศตวันตก ให้เลี้ยงซีคุมทหารอยู่รักษาเมือง ตัวท่านจงไปตั้งซุ่มอยู่ทิศใต้ ถ้าขงเบ้งยกทหารมาเห็นเพลิงสัญญาข้าพเจ้าแล้วก็ให้ล้อมรบเข้าจับเอาตัวขงเบ้งให้ได้")  มีชื่อในภาษาจีนกลางว่า อิ๋น ฉ่าง  เป็นขุนนางของรัฐจ๊กก๊กในยุคสามก๊กของจีน เดิมรับราชการในวุยก๊ก ภายหลังแปรพักตร์มาเข้าด้วยจ๊กก๊กแล้วได้เป็นขุนนางตำแหน่งเจ้ากรมนครบาลในราชสำนักจ๊กก๊ก(尹賞執金吾) จดหมายเหตุสามก๊ก เล่มที่ 44.

 ประวัติ 
อินเซียงเป็นชาวอำเภอเอ๊กก๋วน (冀縣/兾縣 จี้เซี่ยน) เมืองเทียนซุย (天水郡 เทียนฉุ่ยจฺวิ้น) ซึ่งปัจจุบันคืออำเภอกานกู่ มณฑลกานซู่ เริ่มรับราชการในตำแหน่งนายทะเบียน (主簿 จู่ปู้) ในที่ว่าการของเมืองเทียนซุยของรัฐวุยก๊กในยุคสามก๊ก

ในปี ค.ศ. 228 จูกัดเหลียงอัครมหาเสนาบดีและผู้สำเร็จราชการแห่งจ๊กก๊กที่เป็นรัฐอริของวุยก๊กได้เปิดการทัพบุกวุยก๊กครั้งแรก โดยเข้ายึดเขากิสาน (祁山 ฉีซาน; พื้นที่ภูเขาโดยรอบบริเวณที่เป็นอำเภอหลี่ มณฑลกานซู่ในปัจจุบัน) เวลานั้นอินเชียงพร้อมด้วยเพื่อนร่วมราชการได้แก่เกียงอุย เลี้ยงซี (梁緒 เหลียง ซฺวี่) เลี้ยงเขียน (梁虔 เหลียง เฉียน) และคนอื่น ๆ กำลังอยู่ในระหว่างการเดินทางตรวจราชการกับม้าจุ้น (馬遵 หม่า จุน) เจ้าเมืองเทียนซุย ม้าจุ้นทราบข่าวการบุกของจ๊กก๊กและได้ยินว่าหลายอำเภอในเมืองเทียนซุยแปรพักตร์ไปเข้าด้วยข้าศึก ม้าจุ้นจึงระแวงว่าเกียงอุย เลี้ยงเขียน และคนอื่น ๆ กำลังเดินทางเพื่อไปสวามิภักดิ์ต่อจ๊กก๊กด้วย ม้าจุ้นจึงหนีไปในเวลากลางคืนและไปหลบภัยที่อำเภอเซียงเท้ง (上邽縣 ช่างกุยเซี่ยน; ปัจจุบันอยู่ในเขตนครเทียนฉุ่ย มณฑลกานซู่)(建興六年，丞相諸葛亮軍向祁山，時天水太守適出案行，維及功曹梁緒、主簿尹賞、主記梁虔等從行。太守聞蜀軍垂至，而諸縣響應，疑維等皆有異心，於是夜亡保上邽。) จดหมายเหตุสามก๊ก เล่มที่ 44. 

เมื่อเกียงอุย อินเชียง และคนอื่น ๆ รู้ว่าม้าจุ้นละทิ้งพวกตนและหนีไปเพียงลำพัง จึงพยายามไล่ตามม้าจุ้นไปแต่ไม่ทัน พวกเขาถูกปฏิเสธไม่ให้เข้าไปในอำเภอเซียงเท้งเมื่อทั้งหมดเดินทางมาถึง เกียงอุยจึงนำทั้งหมดไปยังอำเภอเอ๊กก๋วน (冀縣/兾縣 จี้เซี่ยน; ปัจจุบันคืออำเภอกานกู่ มณฑลกาซู่) แต่ขุนนางผู้รักษาอำเภอเอ๊กก๋วนก็ปฏิเสธไม่ให้พวกเขาเข้ามาเช่นกัน อินเชียง เกียงอุย เลี้ยงซี เลี้ยงเขียน และคนอื่น ๆ เห็นว่าพวกตนไม่มีทางเลือกอื่น จึงเข้าไปสวามิภักดิ์แปรพักตร์เข้าด้วยจ๊กก๊ก(維等覺太守去，追遲，至城門，城門已閉，不納。維等相率還兾，兾亦不入維。維等乃俱詣諸葛亮。) จดหมายเหตุสามก๊ก เล่มที่ 44. ภายหลังทั้งหมดได้รับราชการเป็นขุนนางตำแหน่งสูงในราชสำนักจ๊กก๊ก อินเซียงได้ดำรงตำแหน่งเป็นเจ้ากรมนครบาล (執金吾 จื๋อจินอู๋) อินเชียงเสียชีวิตก่อนการล่มสลายของจ๊กก๊กในปี ค.ศ. 263(維昔所俱至蜀，梁緒官至大鴻臚，尹賞執金吾，梁虔大長秋，皆先蜀亡歿。) จดหมายเหตุสามก๊ก เล่มที่ 44.

 ในนิยายสามก๊ก 
ในนวนิยายอิงประวัติศาสตร์เรื่องสามก๊กในศตวรรษที่ 14 อินเชียงเป็นนายทะเบียนในเมืองเทียนซุย หลังเกียงอุยสวามิภักดิ์ต่อจ๊กก๊ก ม้าจุ้นและแฮหัวหลิมระแวงว่าอินเชียงและเลี้ยงซีจะแอบสมคบกับเกียงอุยเป็นไส้ศึกอยู่ภายในเมืองเทียนซุย จึงคิดจะจับทั้งคู่สังหารเสีย ในเวลากลางคืนแฮหัวหลิมจึงส่งคนไปเชิญอินเชียงและเลี้ยงซีมาพบหลายครั้ง หวังจะลวงมาสังหาร แต่อินเชียงและเลี้ยงซีเข้าใจสถานการณ์จึงไม่ได้ไปพบแฮหัวหลิม และนำทหารใต้บังคับบัญชาไปเปิดประตูเมืองให้ทัพจ๊กก๊กเข้าเมือง และเข้าสวามิภักดิ์ต่อจ๊กก๊ก อินเชียงได้รับได้รับการแต่งตั้งจากจูกัดเหลียงเป็นให้นายอำเภออุยก๋วน (冀城令 จี้เฉิงลิ่ง)สามก๊ก (ซันกั๋วเหยี่ยนอี้) ตอนที่ 93.
# ซอ ฮา-จุน
ซอ ฮา-จุน (เกิด 19 กันยายน ค.ศ. 1989) เป็นนักแสดงชาวเกาหลีใต้

 ผลงานการแสดง 
 ละครโทรทัศน์ 
 ปี ค.ศ. เรื่อง บทบาท2013Princess Auroraซอล ซอล-ฮี2014Only Loveคิม แท-ยัง2016Marrying My Daughter Twiceคิม ฮยอน-แทThe Flower in Prisonพระเจ้ามย็องจง2019–2020Want a Taste?อี จิน-ซัง2020–2021Phoenix 2020ซอ ช็อง-มิน2022The Secret House อู จี-ฮวัน
# กลุ่มวังบัวบาน
กลุ่มวังบัวบาน หมายถึง กลุ่มของนักการเมืองกลุ่มหนึ่ง นำโดย เยาวภา วงศ์สวัสดิ์ ตั้งชื่อตามวังน้ำที่อยู่บนน้ำตกห้วยแก้ว ซึ่งอยู่ที่จังหวัดเชียงใหม่ เริ่มแรกนักการเมืองในภาคเหนือมีการรวมกลุ่มกัน โดยมีนางเยาวภาเป็นผู้นำหลักในทางภาคเหนือ ตั้งแต่ยุค พรรคไทยรักไทย, พรรคพลังประชาชน, จนมาถึงพรรคเพื่อไทย ในปัจจุบัน และเคยมี สส.บางส่วนย้ายไปพรรคไทยรักษาชาติมาก่อนด้วย

โดยสมาชิก “กลุ่มวังบัวบาน” ช่วงแรกนั้นมีจำนวนมาก เรียกว่านักการเมือง และอดีต ส.ส.ภาคเหนือสมัยตั้งแต่พรรคไทยรักไทยเกือบจะทั้งหมดในขณะนั้นเลยก็ว่าได้ ซึ่งปัจจุบันหลายคนก็ยังเป็นแกนนำสำคัญของพรรคเพื่อไทย และยังมีชื่อเยาวภา วงศ์สวัสดิ์ เป็นแกนนำเสมอมา โดยที่เยาวภาเองอาศัยอยู่ที่จังหวัดเชียงใหม่ การเคลื่อนไหวของกลุ่มจึงกระทำในพื้นที่จังหวัดเชียงใหม่เป็นหลัก

 ส.ส.ที่สังกัด หรือเคยสังกัดกลุ่มวังบัวบาน
กลุ่มวังบัวบานมีสมาชิก 36 คน โดยแบ่งตาม สส.บัญชีรายชื่อ และ สส.แบบแบ่งเขต ประกอบด้วย

สส.บัญชีรายชื่อ (บางรายเคยเป็น สส.สัดส่วน)
นายสมชาย วงศ์สวัสดิ์
นายสมพงษ์ อมรวิวัฒน์
พันตำรวจโท กานต์ เทียนแก้ว
นายถาวร ตรีรัตน์ณรงค์ (เสียชีวิต 3 มกราคม พ.ศ. 2560)

 เชียงใหม่ 
นางสาวชินณิชา วงศ์สวัสดิ์
นายกฤษดาภรณ์ เสียมภักดี
นายสุรพงษ์ โตวิจักษณ์ชัยกุล (เสียชีวิต 20 พฤษภาคม พ.ศ. 2563)
นายบุญทรง เตริยาภิรมย์
นายนพคุณ รัฐผไท (เสียชีวิต 4 สิงหาคม พ.ศ. 2567)
นายจุลพันธ์ อมรวิวัฒน์
นายประสิทธิ์ วุฒินันชัย
นายสุรพล เกียรติไชยากร

 เชียงราย 
นายสามารถ แก้วมีชัย (ปัจจุบันไม่สังกัดพรรค)
นายสฤษฎ์ อึ้งอภินันท์ (ปัจจุบันย้ายไปสังกัดพรรคไทยสร้างไทย)
นายสุรสิทธิ์ เจียมวิจักษณ์ (ปัจจุบันย้ายไปสังกัดพรรคชาติไทยพัฒนา)
นางสาววิสาระดี เตชะธีราวัฒน์
นายรังสรรค์ วันไชยธนวงศ์ (ปัจจุบันย้ายไปสังกัดพรรคภูมิใจไทย)
นายพิเชษฐ์ เชื้อเมืองพาน
นายอิทธิเดช แก้วหลวง

 น่าน 
นางสิรินทร รามสูต
นายชลน่าน ศรีแก้ว

 พะเยา 
นายไพโรจน์ ตันบรรจง (ปัจจุบันย้ายไปสังกัดพรรครวมไทยสร้างชาติ)
นายวิสุทธิ์ ไชยณรุณ
นางสาวอรุณี ชำนาญยา

 แพร่ 
นายวรวัจน์ เอื้ออภิญญกุล
นางปานหทัย เสรีรักษ์
นายแพทย์นิยม วิวรรธนดิฐกุล

 แม่ฮ่องสอน 
นายอดุลย์ วันไชยธนวงศ์ (ปัจจุบันย้ายไปสังกัดพรรคชาติไทยพัฒนา)

 ลำพูน 
นายสถาพร มณีรัตน์ (เสียชีวิต 14 กรกฎาคม พ.ศ. 2555)
นายสงวน พงษ์มณี

 ลำปาง 
นายธนาธร โล่ห์สุนทร
นายกิตติกร โล่ห์สุนทร
นายวาสิต พยัคฆบุตร
นายจรัสฤทธิ์ จันทรสุรินทร์
นายอิทธิรัตน์ จันทรสุรินทร์ (เสียชีวิต 7 พฤษภาคม พ.ศ. 2563)
# มาร์ค แมคโดแว็ล
มาร์ค แมคโดแว็ล (เกิดเมื่อ 2 มกราคม 1990) เป็นผู้บริการธุรกิจไทย, ผู้ประกอบกิจการ, นักพูด และนักสร้างเนื้อหา เขาเป็นผู้ร่วมก่อตั้งและ ซีอีโอ ของ ไพรมอล ดิจิทัล เอเจนซี

 ชีวิตในช่วงต้นและการศึกษา 
มาร์ค แมคโดแว็ล เกิดที่กรุงเทพฯ ประเทศไทย เขาได้เรียนที่โรงเรียนบางกอกพัฒนาในปี 1994 ถึง 2008 เขาสำเร็จการศึกษาขั้นสูงจาก มหาวิทยาลัยโอทาโก ประเทศนิวซีแลนด์ 

โดยสำเร็จปริญญาตรีด้านการค้าและบริหารธุรกิจในปี 2013Mark McDowell, CEO of Primal Digital Agency. prestigeonline

 อาชีพ 
มาร์ค แมคโดแว็ล เริ่มเส้นทางอาชีพในตำแหน่งนักพัฒนาเว็บไซต์ฟรีแลนซ์

หลังจากกลับมายังกรุงเทพฯ เขาได้ทำงานเป็นนักจัดการด้านการตลาดในธุรกิจบาร์บีคิวขนาดเล็กแห่งหนึ่ง

ในปี 2013 มาร์ค แมคโดแว็ล ได้ย้ายไปยังเมืองเมลเบิร์น ประเทศออสเตรเลีย โดยเขาทำหน้าที่เป็นผู้จัดการบัญชีการตลาดที่ เอนเดฟเวอร์

เมื่อกลับมายังประเทศไทยในปี 2015 เขาได้ร่วมก่อตั้ง ไพรมอล ดิจิทัล เอเจนซี บริษัทด้านการตลาดดิจิทัลที่มีสำนักงานใหญ่อยู่ในประเทศไทย และมาเลเซีย ซึ่ง 

ในปี 2020 เขาได้รับเลือกให้เป็นหนึ่งในการจัดอันดับ ฟอร์บส์ 30 อายุต่ำกว่า 30 ปี

ในปี 2022 มาร์ค แมคโดแว็ล ได้ร่วมก่อตั้ง ซินดาเทรซ ซึ่งเป็นผู้ให้บริการด้านการตลาดดิจิทัล
# อี ฮย็อน-อุก
อี ฮย็อน-อุก (เกิด 17 มิถุนายน ค.ศ. 1985) เป็นนักแสดงชาวเกาหลีใต้ เขามีชื่อเสียงจากบทบาทของเขาในซีรีส์ทางโทรทัศน์เรื่อง Hell Is Other People (2019), ไมน์ (2021) และ Remarriage & Desires (2022)

 ผลงานการแสดง 
 ภาพยนตร์ 
 ปี ค.ศ. เรื่อง บทบาท หมายเหตุ  2000 Repatriation  ภาพยนตร์สั้น 2008 The Camel คัง-ซ็อก 2010 Thorn Hearted ผู้ชาย 2011 The Out Boxer ซัง-คโย 2014 The Target โช ซัง-อู  2016 No Tomorrow ซ็อก-ฮุน  2020 Secret Zoo มิน ชุล-ฮย็อน คามีโอ #Alive อี ซัง-ชุล  2021 Shark: The Beginning ฮย็อน อู-ยง คามีโอ 2022 The Policeman's Lineage
# สโมสรฟุตบอลสุรนารี แบล็คแคท ในฤดูกาล 2566–67
การแข่งขันฟุตบอลของสโมสรฟุตบอลสุรนารี แบล็คแคท ประจำฤดูกาล 2566–67

 การแข่งขัน 
ภาพรวม

 ไทยลีก 3 

ผลงานโดยรวม

ตารางคะแนน

 ผลงานในแต่ละนัด 

 นัด 

 ลีกคัพ 

 บีจีซี เมืองไทยประกันภัย คัพ 

 รายชื่อผู้เล่นและสถิติการลงสนาม 

|-
! colspan=14 style="background:Black; color:White; text-align:center;"| ผู้รักษาประตู
|-

|-

|-

|-

|-
! colspan=14 style="background:Black; color:White; text-align:center;"| กองหลัง
|-

|-

|-

|-

|-

|-

|-

|-

|-

|-

|-

|-

|-

|-

|-
! colspan=14 style="background:Black; color:White; text-align:center;"| กองกลาง
|-

|-

|-

|-

|-

|-

|-

|-

|-

|-

|-
! colspan=14 style="background:Black; color:White; text-align:center;"| กองหน้า
|-

|-

|-  

|-

|-

|-

|-

|-

|-

|-
! colspan=14 style="background:Black; color:White; text-align:center;"| ย้ายออกระหว่างฤดูกาล
|-

 จำนวนผู้ชมในเกมลีก 

นัดที่1 2 3 4 5 6 7 8 9 10 11 12 รวม เฉลี่ยต่อนัดจำนวนผู้ชม  106  118  168  110  104  112  80  101  120  54  55  60  1,188  99
แหล่งที่มา:
# ธนาคารแห่ง สปป.ลาว
ธนาคารแห่ง สปป.ลาว  เป็นธนาคารกลางของประเทศลาว เริ่มดำเนินการในปี ค.ศ. 1975 ภายหลังการครองอำนาจของพรรคประชาชนปฏิวัติลาว มีหน้าที่รับผิดชอบการตราสกุลเงินกีบ และกำกับดูแลนโยบายการเงินของประเทศลาว
# Lithognathus
Lithognathus เป็นสกุลของปลาทะเลในวงศ์ Sparidae ส่วนใหญ่พบในบริเวณชายฝั่งของแอฟริกาตอนใต้ (แอฟริกาใต้ นามิเบีย และแองโกลา) แต่ L. mormyrus ก็พบในทะเลเมดิเตอร์เรเนียน ทะเลดำ อ่าวบิสเคย์ และบริเวณริมเกาะหลายแห่งในมหาสมุทรแอตแลนติกตอนเหนือ ปลาพวกนี้มีความยาวสูงสุดที่ระหว่าง 

Cymothoa exigua เป็นสิ่งมีชีวิตที่เป็นปรสิตกับปลาสกุลนี้

 ชนิด 
World Register of Marine Species จัดให้ปลาสกุลนี้มี 4 ชนิด :
Lithognathus aureti Smith, 1962
Lithognathus lithognathus (Cuvier, 1829)
Lithognathus mormyrus (Linnaeus, 1758)
Lithognathus olivieri Penrith & Penrith, 1969
# วัดประสาท (จังหวัดพระนครศรีอยุธยา)
วัดประสาท เป็นวัดราษฎร์สังกัดคณะสงฆ์มหานิกาย ตั้งอยู่ในตำบลหอรัตนไชย อำเภอพระนครศรีอยุธยา จังหวัดพระนครศรีอยุธยา มีที่ดินตั้งวัดเนื้อที่ 11 ไร่ 1 งาน 20 ตารางวา พื้นที่ตั้งวัดเป็นที่ราบลุ่มอยู่ในเกาะเมืองติดต่อกับถนนอู่ทอง ปัจจุบันมีพระครูวิทิตธรรมธาดา (สมชาย) เป็นเจ้าอาวาส

วัดประสาทเป็นวัดเก่าแก่มีมาแต่สมัยกรุงศรีอยุธยา ตั้งวัดเมื่อ พ.ศ. 1900 ได้รับพระราชทานวิสุงคามสีมาแล้วประมาณ พ.ศ. 1920 เมื่อคราวเรื้อถอนอุโบสถหลังเดิม พ.ศ. 2502 ได้ขุดพบเสาก่อด้วยอิฐเป็นเสา 6 เหลี่ยม จำนวน 2 ต้น เป็นเส้นผ่าศูนย์กลาง 80 เซนติเมตร และพื้นปูด้วยอิฐสลับเป็นลายขัด เข้าใจว่าเป็นฐานอุโบสถหลังแรก

อาคารเสนาสนะที่สำคัญ ได้แก่ อุโบสถกว้าง 10 เมตร ยาว 26.50 เมตร สร้างเมื่อ พ.ศ. 2503 มีโครงสร้างเป็นคอนกรีตเสริมเหล็ก กุฏิสงฆ์จำนวน 15 หลัง เป็นอาคารไม้ ศาลาการเปรียญกว้าง 8 เมตร เป็นอาคารคอนกรีต  หอระฆังคอนกรีตเสริมเหล็ก หอไตรเป็นอาคารไม้ ฌาปนสถานศาลาบำเพ็ญกุศล 2 หลัง และหอสวดมนต์
# การเลือกตั้งนายกองค์การบริหารส่วนจังหวัดปทุมธานี พ.ศ. 2555
การเลือกตั้งนายกองค์บริหารส่วนจังหวัดและสมาชิกสภาองค์การบริหารส่วนจังหวัดปทุมธานี พ.ศ. 2555 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2555 กำหนดให้มีขึ้นในวันที่ 22 เมษายน พ.ศ. 2555 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง แต่ละเขตเลือกตั้งจะมีสมาชิกสภาองค์การบริหารส่วนจังหวัดได้เขตละ 1 คน

 ผู้สมัครนายกองค์การบริหารส่วนจังหวัด 
 หมายเลข 1: ชาญ พวงเพ็ชร์ 
อดีตนายกองค์การบริหารส่วนจังหวัดปทุมธานี 2 สมัย สังกัด กลุ่มปทุมรักไทย โดยมีการสนับสนุนจาก พรรคภูมิใจไทย และ สส.ปทุมธานี พรรคเพื่อไทย 

 หมายเลข 2: ว่าที่ร้อยตรี สุเมธ ฤทธาคนี 
อดีต สส.ปทุมธานี เขต 5 พรรคเพื่อไทย ลงสมัครในนามอิสระ โดยมีการสนับสนุนจาก พรรคเพื่อไทย 

 หมายเลข 3: สุพจน์ ศรีสุวรรณ 
อดีตพัฒนาการอำเภอฯ กรมการพัฒนาชุมชน กระทรวงมหาดไทย อดีตผู้สมัคร สว.ปทุมธานี พ.ศ. 2549 และอดีตผู้สมัคร สว.สรรหา พ.ศ. 2554 ลงสมัครในนามอิสระ

 หมายเลข 4: ชานุ หอมหวาน 
อดีตผู้ใหญ่บ้าน ลงสมัครในนามอิสระ

 หมายเลข 5: สมนึก สอนเนย 
อดีตรองนายกองค์การบริหารส่วนจังหวัดปทุมธานี ลงสมัครในนามอิสระ

 ผลการเลือกตั้ง